CELEX: 62005CJ0069
Language: hu
Date: 2006-01-12
Title: A Bíróság (ötödik tanács) 2006. január 12-i ítélete. # Az Európai Közösségek Bizottsága kontra Luxemburgi Nagyhercegség. # Tagállami kötelezettségszegés - 659/1999/EK rendelet - Állami támogatások a mezőgazdasági ágazatban - Éves jelentések benyújtása a 2001-es és a 2002-es években - Állami támogatások vizsgálatára vonatkozó iránymutatások. # C-69/05. sz. ügy

A Bíróság (ötödik tanács) 2006. január 12‑i ítélete - Bizottság kontra Luxemburg
      C‑69/05. sz. ügy
      „Tagállami kötelezettségszegés – 659/1999/EK rendelet – Állami támogatások a mezőgazdasági ágazatban – Éves jelentések benyújtása a 2001‑es és a 2002‑es években – Állami támogatások vizsgálatára vonatkozó iránymutatások”
      1.                     Államok által nyújtott támogatások – A Bizottság által végzett vizsgálat – A Bizottság által hozott és a tagállamok által
            elfogadott iránymutatások – Kötelező hatály (EK 88. cikk, (1) bekezdés) (vö. 9. pont)
      2.                     Tagállamok – A közösségi  jogból eredő kötelezettségek – Kötelezettségszegés – A belső rendre alapított igazolás – Megengedhetetlenség
            (EK 226. cikk) (vö. 10. pont)
      3.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 11. pont)
      Tárgy:
      
         
               Tagállami kötelezettségszegés – Valamennyi, 2000‑ben és 2001‑ben a mezőgazdasági ágazatban létező állami támogatási programról
                  szóló éves jelentés 2001. július 1‑je előtt és legkésőbb 2002. június 30‑ig való benyújtásának elmulasztása – Az EK‑Szerződés
                  88. cikkének (1) bekezdése és az EK‑Szerződés 93. cikkének (jelenleg az EK‑Szerződés 88. cikke) alkalmazására vonatkozó részletes
                  szabályok megállapításáról szóló, 1999. március 22‑i 659/1999/EK tanácsi rendelet (HL L 83., 1. o.) 21. cikke – A mezőgazdasági
                  ágazat állami támogatásaira vonatkozó iránymutatás (2000/C/28/02) (HL C 28., 2. o.; helyesbített változat HL C 232., 19. o.).
               
            Rendelkező rész:
      
         
                  1)
               
               
                  
               
               
                  A Luxemburgi Nagyhercegség – mivel nem nyújtotta be 2001. július 1‑je előtt és legkésőbb 2002. június 30‑ig a valamennyi,
                     2000‑ben és 2001‑ben a mezőgazdasági ágazatban létező állami támogatási programról szóló éves jelentést – nem teljesítette
                     az Európai Közösségek Hivatalos Lapjának 2000. február 1‑jei számában közzétett „A mezőgazdasági ágazat állami támogatásaira
                     vonatkozó iránymutatás” című bizottsági közlemény által végrehajtott, az EK 88. cikk (1) bekezdéséből és az EK 88. cikk alkalmazására
                     vonatkozó részletes szabályok megállapításáról szóló, 1999. március 22‑i 659/1999/EK tanácsi rendelet 21. cikkéből eredő kötelezettségeit.
                  
               
            
         
                  2)
               
               
                  
               
               
                  A Bíróság a Luxemburgi Nagyhercegséget kötelezi a költségek viselésére.